கேள்வி: 4-தொலுயீன்சல்போனைல் குளோரைடு - பயன்கள் பற்றி விளக்கவும்.
பதில்: சிறப்பியல்பு முறையில், 4-தொலுயீன்சல்போனைல் குளோரைடு ஆல்ககால் (சுருக்கமாக ROH) தொடர்புடைய தொலுயீன்சல்போனேட்டு எசுத்தர்களாக அல்லது தோசில் வழிப்பெறுதிகளாக (தோசிலேட்டுகள்) மாற்றுகிறது: : CH3C6H4SO2Cl + ROH → CH3C6H4SO2OR + HCl இலித்தியம் அலுமினியம் ஐதரைடு பயன்படுத்தி தோசிலேட்டுகளை சிதைக்க முடியும். : 4 CH3C6H4SO2OR + LiAlH4 → LiAl(O3SC6H4CH3)4 + 4 RH இவ்வாறான தோசிலேற்றமும் குறைப்பும் ஐதராக்சில் குழுவை அகற்ற அனுமதிக்கின்றன. இதுபோலவே அமீன் சல்போனமைடைத் தயாரிக்கவும் 4-தொலுயீன்சல்போனைல் குளோரைடு பயன்படுத்தப்படுகிறது: :CH3C6H4SO2Cl + R2NH → CH3C6H4SO2NR2 + HCl இதன் விளைவாக உருவாகும் சல்போனமைடுகள் காரத் தன்மை அல்லாதவையாகும். முதன்மை அமின்களிலிருந்து பெறப்பட்டாலும் கூட இவை ​​அமிலத்தன்மையும் அற்றவையாகும். 4-தொலுயீன்சல்போனைல் குளோரைடு ஐதசீனுடன் வினை புரிந்து பாரா-தொலுயீன் சல்போனிக் ஐதரசைடைக் கொடுக்கிறது. தோசில் எசுத்தர்கள் மற்றும் அமைடுகளின் தயாரிப்பு ஒரு காரத்தின் முன்னிலையில் நடத்தப்படுகிறது. இது ஐதரசன் குளோரைடை உறிஞ்சுகிறது. தோசிலேற்ற செயல்முறைக்கு காரத்தின் தேர்வு பெரும்பாலும் முக்கியமானது. வழக்கமான காரங்களாக பிரிடீன் மற்றும் டிரையெத்திலமீன் ஆகியவை அடங்கும். அசாதாரண காரங்களும் இவ்வினைக்குப் பயன்படுத்தப்படுகின்றன; எடுத்துக்காட்டாக, மும்மெத்திலமீன் முன்னிலையில் வினையூக்க அளவுக்கு மும்மெத்திலமோனியம் குளோரைடு மிகவும் பயனுள்ளதாக இருக்கும்.
கேள்வி: 4-தொலுயீன்சல்போனைல் குளோரைடு - பிற வினைகள் பற்றி தகவல் சொல்.
பதில்: பரவலாகக் கிடைக்கக்கூடிய வினைப்பொருளாக இருப்பதால், வினைத்திறனின் கண்ணோட்டத்தில் 4-தொலுயீன்சல்போனைல் குளோரைடு பெரிதும் ஆராயப்பட்டது. நைட்ரைல்கள், ஐசோசயனைடுகள் மற்றும் ஈரிமைடுகளை உருவாக்க நீர் நீக்க வினைகளில் இது பயன்படுத்தப்படுகிறது. கந்தக மையத்தை நோக்கமாகக் கொண்ட ஒர் அசாதாரண வினையில், துத்தநாகம் 4-தொலுயீன்சல்போனைல் குளோரைடை சல்பினேட்டாகக் (CH3C6H4SO2Na ஆகக் குறைக்கிறது.
கேள்வி: 4-தொலுயீன்சல்போனைல் குளோரைடு - பெருமளவு தயாரிப்பு பற்றி தகவல் சொல்.
பதில்: இந்த வினையாக்கி ஆய்வகப் பயன்பாட்டிற்கு மலிவாக கிடைக்கிறது. உணவுசேர் பொருள்கள் தயாரிப்பதற்கான முன்னோடியான ஆர்த்தோ-தொலுயீன்சல்போனைல் குளோரைடை தொலுயீன் குளோரோசல்போனேற்றம் மூலம் உற்பத்தி செய்யும் போது இது ஒரு துணை தயாரிப்பு ஆகும்: : : CH3C6H5 + SO2Cl2 → CH3C6H4SO2Cl + HCl 4-தொலுயீன்சல்போனைல் குளோரைடு அரிப்பை உண்டாக்கும் கண்ணீர்புகைக் குண்டாகவும் பயன்படுகிறது.